FIP januar 2019 - billedkunst og design | EMU Danmarks læringsportal
Den 23. januar 2019 i Aarhus. Tema: Sammenhæng mellem teori og praksis – i praksis. Find materialer til kurset.
Fra fagkonsulenten i design - design & arkitektur - billedkunst, Bonnie Bay Andersen
23. januar 2019 på Aarhus Universitet, Kasernen
Det er jo vidunderligt, at vi én gang om året har design- og billedkunstlærere fra ideelt set ALLE gymnasier i Danmark samlet på ét sted.
FIP-tema 18/19: Sammenhængen mellem teori og praksis – i praksis
Vi skal bogstavelig talt ha' fingrene i det. Derfor har jeg valgt, at vi ikke skal være på et gymnasie i år, men i atelierne på Aarhus Universitet Afdeling for Kunsthistorie, Æstetik & Kultur og Museologi – og forhåbentlig med indslag fra Digital Design og Informationsvidenskab.
Aftalen er på plads og lige om lidt sætter jeg mig sammen med Mette Volf og Jette Gejl fra Arkitektskolen og Kunsthistorie for at planlægge forskellige workshops og foredrag, som I kan vælge imellem på dagen. Derfor slår vi også dagen sammen for fagene design, design & arkitektur og billedkunst i denne omgang, da vi alle har teori-praksis sammenkoblingen til fælles og der vil være workshoptilbud, som er tonet i forskellige fagretninger og skoleformer.
Håber sådan ALLE skoler sender 1-2 lærere, så vi kan udleve visionen. (og hvis I både er design- og billedkunstlærere, så kan I jo komme op til 4 mand fra samme skole)
Når vi har et program klar kommer det op hos GL-E og på EMU'en og det endelige program bliver sendt til deltagerne en uge før kurset.